Oficialusis leidinys L 148 , 30/06/1995 p. 0037 - 0038



Tarybos Reglamentas (EB) Nr. 1549/95 1995 m. birželio 29 d. iš dalies keičiantis Reglamentą (EEB) Nr. 2392/86, įsteigiantį Bendrijos vynuogynų registrą EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1986 m. liepos 24 d. Tarybos reglamentą (EEB) Nr. 2392/86, įsteigiantį Bendrijos vynuogynų registrą [1], ypač į jo 4 straipsnį, atsižvelgdama į Komisijos pasiūlymą [2], kadangi tendencijos vyno rinkoje rodo, kad Bendrijos vynuogynų registro įsteigimas yra gyvybingai svarbus instrumentas, užtikrinantis tinkamą bendro vyno rinkos organizavimo veikimą, ypač vynuogynų plotų monitoringą; kadangi kai kurios valstybės narės susidūrė su techniniais sunkumais, kurie sutrukdė įvykdyti jų įsipareigojimą įsteigti šį instrumentą per Reglamento (EEB) Nr. 2392/86 nustatytą terminą; kadangi reikėtų atsižvelgti į tuos sunkumus ir dėl to pratęsti minėto reglamento 4 straipsnio 1 dalyje nustatytą terminą; kadangi Austrijos, Suomijos ir Švedijos stojimo aktas įpareigoja Austriją įsteigti vynuogynų registrą ne vėliau kaip iki 1996 m. gruodžio 31 d.; kadangi visi vynuogynų registro įsteigimo terminai turėtų būti suderinti pagal Stojimo akte nustatytą terminą; kadangi šiame reglamente numatytos priemonės turi būti pakankamai lanksčios, kad jas būtų galima tikslinti pagal bendro vyno rinkos organizavimo eigą; kadangi atsižvelgiant į vykstančias Tarybos diskusijas dėl tos rinkos organizavimo reformos, reikėtų Komisijos prašyti užtikrinti, kad nebūtų tvirtinamos priemonės, kurios gali greitai pasenti, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2392/86 iš dalies keičiamas taip: 1. 4 straipsnio 1 dalis pakeičiama taip: "1. Visas registras sudaromas ne vėliau kaip iki 1996 m. gruodžio 31 d." 2. 4 straipsnis papildomas šia dalimi: "4. Valstybės narės, kurios 1995 m. liepos 1 d. nebus dar įsteigusios vynuogynų registro arba kurios bus sudariusios tik jo dalį, iki 1996 m. gruodžio 31 d. parengia viso vynuogynų ploto kontrolinius žemėlapius. Iki 1995 m. lapkričio 1 d. valstybės narės Komisijai pateikia jų darbo kuriant registrą programas ir atitinkamais atvejais atlikto darbo rezultatus. Komisija išstudijuoja programas ir leidžia taikyti priemones, atitinkančias prognozuojamus reikalavimus, kurie iškyla vykdant bendrą vyno rinkos organizavimą. Komisija prisideda prie šios priemonės finansavimo, apmokėdama 50 % faktinių sąnaudų. Tačiau toms valstybėms narėms, kurios iki 1995 m. liepos 1 d. bus parengusios tik dalį vynuogynų registro, bet bus atlikusios jau nemažai darbo, bus leidžiama tuos registrus pabaigti. Tokiais atvejais Bendrijos finansavimas apribojamas tik supaprastinto konkrečių plotų registro finansavimu. Dabartinio Portugalijos Douro regiono vynuogynų registro sąnaudos finansuojamos bendrai iki 1996 m. gruodžio 31 d., nepažeidžiant galimybės nuspręsti, atsižvelgiant į bendro vyno rinkos organizavimo reformą, taikyti tokį pat finansavimą kaip ir supaprastintam registrui, jei tai bus būtina, norint tęsti darbą po tos datos." 2 straipsnis Šis reglamentas įsigaliojo jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1995 m. birželio 29 d. Tarybos vardu Pirmininkas J. Barrot [1] OL L 208, 1986 7 31, p. 1. Reglamentas su paskutiniais pakeitimais, padarytais 1994 m. Stojimo aktu. [2] OL C 99, 1995 4 21, p. 43. --------------------------------------------------